CELEX: 62013CN0425
Language: hu
Date: 2013-07-24 00:00:00
Title: C-425/13. sz. ügy: 2013. július 24-én benyújtott kereset — Európai Bizottság kontra az Európai Unió Tanácsa

21.9.2013   
            
            
               HU
            
            
               Az Európai Unió Hivatalos Lapja
            
            
               C 274/17
            
         2013. július 24-én benyújtott kereset — Európai Bizottság kontra az Európai Unió Tanácsa
   (C-425/13. sz. ügy)
   2013/C 274/29
   Az eljárás nyelve: angol
   
      Felek
   
   
      Felperes: Európai Bizottság (képviselők: G. Valero Jordana és F. Castillo de la Torre meghatalmazottak)
   
      Alperes: az Európai Unió Tanácsa
   
      Kereseti kérelmek
   
   A felperes azt kéri, hogy a Bíróság:
   
               —
            
            
               semmisítse meg az EU kibocsátáskereskedelmi rendszerének az Ausztráliában létrehozott kibocsátáskereskedelmi rendszerrel történő összekapcsolására irányuló tárgyalások megnyitására felhatalmazó tanácsi határozat 2. cikkének második mondatát és kiegészítésének/mellékletének A. szakaszát, vagy másodlagosan
            
         
               —
            
            
               semmisítse meg a tanácsi határozatot és tartsa fenn a megtámadott határozat joghatásait, amennyiben teljes egészében megsemmisítik és
            
         
               —
            
            
               kötelezze az Európai Unió Tanácsát a költségek viselésére.
            
         
      Jogalapok és fontosabb érvek
   
   Az első jogalap: az EUSZ 13. cikk (2) bekezdésének, az EUMSZ 218. cikk (2)-(4) bekezdésének, az EUMSZ 295. cikknek és az intézményi egyensúly elvének a megsértése. A Bizottság azt állítja, hogy a Tanács megsértette az EUMSZ 218. cikket azáltal, hogy egyoldalúan írt elő részletes eljárást a Bizottságnak, amely ex novo olyan hatásköröket teremt a Tanácsnak és kötelezettségeket a Bizottságnak, amelyek e rendelkezésben nem szerepelnek. A Tanács megsértette az EUSZ 13. cikk (2) bekezdését — az EUMSZ 218. cikk (4) bekezdésével összefüggésben —, valamint az intézményi egyensúly elvét is, mivel a Szerződések által ráruházott hatásköreit a Bizottság és az Európai Parlament hátrányára kiterjesztette.
   A második jogalap: az EUSZ 13. cikk (2) bekezdésének, az EUMSZ 218. cikknek, valamint az intézményi egyensúly elvének a megsértése, mivel a vitatott határozat előírja, hogy az Unió részletes tárgyalási álláspontját a különbizottságnak vagy a Tanácsnak kell meghatároznia. Az EUMSZ 218. cikk (4) bekezdése csak egyeztető szerepet biztosít a különbizottságnak.